ICD ha e na tlhophisetso eo ka yona motho a ka hlahisang maikutlo kapa a ba le seabo kapa a ba le tshusumetso ya ho etswa ha leano kapa tshebediso ya matla kapa ho etswa ha mosebetsi ke ICD. Maano a ICD a hlahiswa ke ICD ka boyona ka hare, ho sa kenyelletswe ho ba le seabo kapa tshusumetso ya motho e mong. Mananeo a mang a kwetliso ka tshebedisano le mekgatlo e leng ka hara indasteri a ntse a kenngwa tshebetsong. Projeke ya tsamaiso ya mmino e leng tekong e ile ya etswa Eastern Cape, Limpopo, Northern Cape le Western Cape. Provenseng ka nngwe dibini di ile tsa fuwa kwetliso ya beke ka ha tsamaiso ya kgwebo ya mmino le kwetliso. Projeke ena e ile ya kenngwa tshebetsong ke Showbusiness Foundation le Zakheni Music Trust ka (2001/2002). E bile borabonono ba ka bang 500 ba ileng ba ba le seabo lenaneong lena. Zakheni Music Trust e ntse e tswelapele ka lenaneo ka selemo sa ditjhelete sa 2003/2004.